
ОБЩИНСКИ СЪВЕТ

ОБЩИНА ЗЛАТОГРАД
ДОКЛАДНА ЗАПИСКА

От

Мирослав Митков Янчев – Кмет на Община Златоград

Относно: заявление с вх.№ 94-00-347/31.01.2024 г. от Роман ****** Бекриев, чрез Ясен ****Катрев - пълномощник (пълномощно с рег.№ 18 от 16.01.2024 г.) с искане за издаване на разрешение за изработване на Подробен устройствен план – План регулация и застрояване (ПУП-ПРЗ) и одобряване на Задание за проектиране на ПУП–ПРЗ.

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

При главния архитект на Общината е постъпило заявление от Роман ****Бекриев, чрез пълномощника си Ясен **** Катрев с искане за издаване на разрешение за изработване на Подробен устройствен план – План регулация и застрояване (ПУП-ПРЗ), придружено със задание по чл.125 от ЗУТ.
Поземлен имот с идентификатор 69105.5.182 по Кадастрална карта и кадастралните регистри (КККР) на с. Старцево  е с площ 6986 кв. м, вид собств. Частна, вид територия Земеделска, категория 8, НТП Нива, собственост на наследници на Серафим *** Топчиев; Роман **** Бекриев и Костадин *****Бекриев.

Съгласно приложеното задание Възложителя Роман *** Бекриев, има инвестиционно намерение, да отреди три урегулирани поземлени имота, с предназначение за “Жилищно строителство”, в обхват на Поземлен имот с идентификатор 69105.5.182 по Кадастрална карта и кадастралните регистри (КККР) на с. Старцево:

· УПИ І  с площ 750 кв. м. разположен в източната част на имота;

· УПИ ІІ с площ 1397 кв. м. разположен в източната част на имота;

· УПИ ІІІ с площ 1685 кв. м. разположен в западната част на имота.
За улична регулация се отреждат 65,00 кв. м.

Площ от ПИ с идентификатор 69105.5.182 за промяна на предназначение – 3897 кв.м.

Площ от ПИ с идентификатор 69105.5.182 без промяна на предназначение – 3089 кв.м.

Изготвянето на ПУП-ПРЗ е необходимо във връзка с процедурите по промяна предназначението на земеделски имот за неземеделски нужди, с цел застрояване по реда на ЗУТ. 
Предложеният проект на подробен устройствен план отговаря на предвижданията на ОУП на Община Златоград, в който имота попада в устройствена зона за жилищно застрояване (Жм1).
Съгласно чл.124а, ал.1 от ЗУТ, за поземлени имоти извън урбанизирани територии Общинският съвет, разрешава изготвянето на ПУП и на основание чл.124б от ЗУТ - одобрява задание по чл.125 от ЗУТ.

Заявлението е разгледано от Общинския експертен съвет по устройство на територията при Община Златоград, като с решение № 11 по протокол № 2 от 08.02.2024г. внесената документация се приема.


Във връзка с гореизложеното предлагам следния проект за 
РЕШЕНИЕ:

 
На основание чл.21, ал.1, т.11 и ал.2 от ЗМСМА, чл.124а, ал.1 от ЗУТ, чл.124б, ал.1 от ЗУТ и във връзка с чл.110, ал.1, т.1 от ЗУТ, чл.133, ал.7, т.1 от ЗУТ и искане с вх.№ 94-00-347/31.01.2024 г. от Роман **** Бекриев, чрез Ясен *****Катрев - пълномощник (пълномощно с рег.№ 18 от 16.01.2014 г.), Общински съвет Златоград,
РАЗРЕШАВА:

1.Изготвяне на ПУП – ПРЗ за поземлен имот с идентификатор 69105.5.182, местност „Поляната“ по Кадастрална карта на с.Старцево, с площ от 6986 кв.м.

2.Одобрява Задание по чл.125 от ЗУТ за изработване на ПУП-ПРЗ в обхват на поземлен имот с идентификатор 69105.5.182, местност „Поляната“ по Кадастрална карта на с.Старцево, неразделна част от настоящото решение.

Проектът да се изработи в обем и съдържание, съгласно чл.24 от Наредба № 8/14.06.2001 г. за обема и съдържанието на устройствените планове и в съответствие с техническото задание по чл.125 от ЗУТ.

Приложения:

· Заявление с вх.№ 94-00-347/31.01.2024 г. от Роман ***** Бекриев, чрез пълномощника си Ясен ***** Катрев;
· Пълномощно с рег.№ 18 от 16.01.2024 г.

· Нотариален акт № 154, том І, рег. № 1395, д.№ 151/2023 г.;

· Решение № 1А/13Ф от 01.04.2009 г. на Общинска служба по земеделие Златоград;

· Удостоверение № 20 от 24.01.2024 г. за идентичност на лице с различни имена;

· Удостоверение № 04 от 09.01.2024 г. за наследници;

· Декларации за съгласие – осем броя;

· Скица № 15-1295840/08.12.2023 г. на Поземлен имот с идентификатор 69105.5.182, местност „Поляната“ по Кадастрална карта на с.Старцево;
· Удостоверение № 464/08.12.2023 г. на Общинска администрация Златоград, че ПИ с идентификатор 69105.5.182, местност „Поляната“ по Кадастрална карта на с.Старцево е включен в Общия устройствен план на Община Златоград;
· Задание за проектиране на ПУП–ПРЗ – два броя;
· Подробен устройствен план - предложение за част от поземлен имот с идентификатор 69105.5.182, местност „Поляната“ по Кадастрална карта на с.Старцево – два броя;
· Препис-извлечение на решение № 11 по протокол № 2 от 08.02.2024 г. на ОЕСУТ при Община Златоград.
С уважение,

Мирослав Янчев

Кмет на Община Златоград

Изготвил:

Арх.Руска Запрянова – Главен архитект

Съгласувал:

Златка Цекова - Директор АПО, ОС и З, той и юрисконсулт




                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

